
KLASA: 601-02/26-01/
URBROJ: 2176-4-01-26-2
Novska, 30. listopada 2026.

                                                                                                                                               PRIJEDLOG                
Temeljem članka 41. stavak 1. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 245/23, 145/24, 146/25 i 22/26 ) i članka 37. Statuta Grada Novske ("Službeni vjesnik“ broj 8/21 i 13/23), na zahtjev Dječjeg vrtića Radost Novska, Gradsko vijeće Grada Novske  na 10. sjednici  održanoj 30. listopada 2026. godine, donijelo je

ZAKLJUČAK
o izdavanju prethodne suglasnosti Dječjem vrtiću Radost Novska na
[bookmark: _Hlk167117673] Prijedlog V. izmjena i dopuna Statuta Dječjeg vrtića Radost Novska

I.
Izdaje se Dječjem vrtiću Radost Novska (u daljnjem tekstu: Vrtić) prethodna suglasnost na Prijedlog V. izmjena i dopuna Statuta Dječjeg vrtića Radost Novska. 

Prijedlog V. izmjena i dopuna Statuta Dječjeg vrtića Radost Novska iz stavka 1. ove točke utvrdilo je Upravno vijeće Dječjeg vrtića Radost Novska na sjednici održanoj 22. listopada 2026. godine  svojom Odlukom, a isti se smatra sastavnim dijelom ovog Zaključka koji se neće objavljivati u „Službenom vjesniku“.
II.
Ovaj Zaključak stupa na snagu danom donošenja, a objavit će se u „Službenom vjesniku“ .

OBRAZLOŽENJE
Zaključka o izdavanju prethodne suglasnosti Dječjem vrtiću Radost Novska na Prijedlog 5. izmjena i dopuna Statuta Dječjeg vrtića Radost Novska

PRAVNI TEMELJ
Člankom 41. stavak 1. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22, 101/23, 145/24, 146/25 i 22/26)  propisano je da  Statut dječjeg vrtića i Pravilnik o unutarnjem ustrojstvu i načinu rada dječjeg vrtića kao javne službe donosi upravno vijeće uz prethodnu suglasnost osnivača dječjeg vrtića. 
		 
OBRAZLOŽENJE
Dječji vrtić Radost Novska (u daljnjem tekstu: Vrtić) podnio je zahtjev Gradu Novskoj za izdavanje prethodne suglasnosti na  Prijedlog 5. izmjena i dopuna Statuta Dječjeg vrtića Radost Novska  (u daljnjem tekstu: Izmjene i dopune Statuta), o čemu je Upravno vijeće na sjednici održanoj 13. lipnja 2025. godine donijelo Odluku kojom se utvrđuje 5. Izmjena i dopuna Statuta.

Prijedlogom ovih Izmjena i dopuna mijenja se i dopunjuje  članak 5., stavak 4. Statuta na način da se proširuje djelatnost Dječjeg vrtića Radost Novska na još jednu lokaciju u kojem će Dječji vrtić Radost Novska obavljati svoju djelatnost  i to na Područni objekt „Regoč“, Kozarice 81, Novska (objekt područne škole Kozarice).

Otvaranje novog područnog objekta proizlazi iz povećanih potreba za uključivanjem djece rane i predškolske dobi u programe predškolskog odgoja i obrazovanja.

S obzirom na navedeno, predlaže se donošenje Zaključka o izdavanju prethodne  suglasnosti Dječjem vrtiću Radost Novska  na Prijedlog 4. izmjene i dopune  Statuta Dječjeg vrtića Radost Novska. 


UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU

							           PROČELNICA
						                       Sonja Marohnić Horvat, dipl.iur.

